Museli sme sa poriadne pripraviť
na cestu na súd do Londýna.
Musela som sa zbaliť na týždeň.
Mame som dala program detí na každý deň
a to, čo im treba do školy.
Tu sú rovnošaty.
Tieto sú Cassove.
Streda, štvrtok, piatok, pondelok.
Spísala som celý rozvrh.
Kit a Cass plávajú v stredu. Kai pláva vo štvrtok.
Cassove veci na telesnú, piatok. Kaiove veci na školský výlet, piatok.
To by malo byť všetko.
Hej.
Pred odchodom vždy všetko pripravím,
aby som sa o nich potom nemusela báť.
Poďme.
Stretneme sa v Eastertone.
Bolo pekné mať Wayna po boku.
Inak by to ani nešlo.
Wayne šoféroval do Londýna.
Neužíval si to, nerobila som mu dobrú spoločnosť.
Tuším sme sa vôbec nerozprávali.
Mali sme… Stále si len prezerala spisy a súbory.
Tri a pol- či štvorhodinová cesta autom.
Šoféroval som, aby som mal čo robiť.
Hlavou mi šlo veľa vecí.
Bála som sa predstavy súdu.
Cítila som sa ako obeť a aj tak som sa ja musela brániť
kvôli niečomu, čo podľa mňa vôbec nebolo zlé.
Bol to nový zážitok,
taký, aký som nikdy nechcela zažiť.
COLEEN ROONEYOVÁ: SKUTOČNÝ PRÍBEH ZA SÚDNYM SPOROM WAGATHA
LONDÝN
10. MÁJ 2022
Dva a pol roka po tweete, ktorý to celé odštartoval,
sa na Vrchnom súde začína proces Wagatha Christie.
…písali o tom po celom svete.
…zápletka, akú by nevymyslela ani Agatha Christie.
Tri roky po notoricky známom instagramovom príspevku,
v ktorom obvinila Rebekah Vardyovú,
sa kvôli tomu ocitá pred súdom.
Tieto dve bohaté ženy na tento spor minú milióny libier.
Súdny proces je podľa mňa pre verejnosť.
Pre každého je to cirkus či predstavenie.
Fotografovia a kamery sú už na mieste.
Padnú mená viacerých celebrít.
Hanbila som sa, že som sa ocitla v takej situácii.
Pre novinového redaktora je to dokonalý príbeh.
Dve zúrivé celebritné partnerky, manželky futbalistov,
v čelnej zrážke pred súdom…
BÝVALÝ BULVÁRNY REDAKTOR
…na ktorom všetky strany vytiahnu nekalé taktiky.
Povedia si: „Bude to úplný chaos a my vďaka tomu predáme veľa výtlačkov.“
Premohla ma panika, že prišiel ten čas.
Naozaj sa to dialo.
O súdnom spore medzi Rebekah Vardyovou a Coleen Rooneyovou
hovoria všetci.
Na jednej strane Coleen Rooneyová.
Známa aj ako manželka bývalého kapitána anglického futbalu, Wayna Rooneyho.
Na druhej Rebekah Vardyová,
manželka ďalšieho anglického futbalistu, Jamieho Vardyho.
Vardyová tvrdí, že to nespravila ona.
Písala som o Oscaroch.
O Zlatom glóbuse.
Nič z toho nemá na vzrušenie, ktoré som cítila cestou na spor Wagatha.
Bol to absolútny hit.
NOVINÁRKA
Obe ženy sa na súd dostavili
a sedeli na jednej lavici, medzi nimi iba dva metre.
Hej, pozrela som sa na ňu.
Ale nepozdravila som sa.
Bolo to divné.
Chcela som jej pohľadom naznačiť:
„Nechcela som to…
…ale tu to máš.“
Podľa anglických zákonov o ohováraní nesie bremeno Coleen Rooneyová,
ktorá musí dokázať, že to, čo napísala, bola pravda.
Že naozaj šlo o: „…tri bodky, účet Rebekah Vardyovej.“
Než sa proces s Rebekah začal, nikdy som v súdnej sieni nebola.
Nevedela som, čo mám robiť.
Bolo to pre mňa úplne nové.
PRED DVOMA ROKMI
Existujú prípady,
o ktorých najprv počujete, až potom ste do nich zapojený.
Pamätám si, že som ten príspevok videl…
HLAVNÝ PRÁVNIK COLEEN
…a, úprimne, ostal som šokovaný.
Keď sa právnici pripravovali na súd,
mala som pocit, že sme na tom dobre,
vedela som im poskytnúť dôkazy.
Coleen so sebou mala kopu papierov v euroobaloch,
všetko pekne zorganizované a označené.
Všetko je zoradené a opoznámkované, popísané…
V kancelárii som im to všetko ukázala a povedala, ako to bolo,
od začiatku až do konca.
Potom som zavolala tomuto novinárovi.
Keby prišla za právnikom a opýtala sa:
„Moje príspevky asi niekto vynáša. Čo sa s tým dá robiť?“
Asi by mi nikdy nenapadlo povedať:
„Len choďte do nastavení Instagramu“…
PRÁVNIK COLEEN
…„niečo zmeňte, nahrajte návnadu
a keď prídete na to, kto to robí, obviňte tú osobu online.“
- Táto fotka? - Hej.
To bolo 22.
Coleen spravila vynikajúce vyšetrovanie,
ale nemali sme dostatočné dôkazy.
Ide o… účet Rebekah Vardyovej.
V obvinení od Coleen boli dve vážne otázky.
Tweet bol odoslaný
Videla Rebekah Vardyová alebo niekto s prístupom k jej účtu
dané príspevky?
Počet pozretí: 1
A posunuli to denníku The Sun?
pravidelne informuje The Sun o mojich príspevkoch a príbehoch
To nám Coleen nevedela dokázať.
Bola som zničená.
Podľa mňa to, čo som mala, stačilo.
Na súdny spor to ale nestačilo.
- Kai. - Čo?
Tu máš tenisky.
Bundu ti netreba.
S nikým som sa o spore nerozprávala,
nechcela som, aby sa trápili.
- Wayne. - Áno?
- Idem. - Dobre.
Snažila som sa prísť na to,
či z toho existuje nejaká cesta von.
AGENT WAYNA ROONEYHO
Na samom začiatku sme sa rozprávali o možnosti mimosúdneho vyrovnania.
Coleen a Rebekah rokujú, aby sa vyhli súdu
Coleen, keďže je odporca a nie žalobca,
by musela pristúpiť na podmienky Rebekah.
Šlo o veľa.
Nikto nespochybňoval, že Rebekah Vardyová
kvôli príspevku od Coleen utrpela ujmu na reputácii.
Tehotná Rebekah NIČÍ trollov
Obťažovanie a trollovanie, ktoré si zažila ona a jej deti.
Bolo to príšerné.
Takže vyčíslila vysokú ujmu
a chcela, aby Coleen spravila verejné vyjadrenie…
výrazné ospravedlnenie
…ktoré by slúžilo ako ospravedlnenie.
Chcela, aby som priznala, že som sa zmýlila.
Úprimne, nechcel som, aby to spravila.
Aby povedala, že spravila chybu, keď ju podľa seba nespravila.
Tesne, K.
Nemala by to byť cena za jednoduchý život.
Povedal som jej: „Čokoľvek spravíte pre to, aby ste sa vyhli súdu,
budete s tým musieť žiť do konca svojho života.“
Deťom stále hovorím, aby vraveli pravdu.
Bež a daj to tam. Daj ten gól.
Pre seba a pre to, čomu verím,
som nemohla povedať niečo, čomu neverím.
Musela som bojovať ďalej.
VOJNA CELEBRITNÝCH PARTNERIEK
Coleen Rooneyová obvinila inú ženu futbalistu, Rebekah Vardyovú, z vynášania
Ako keby šli do čelnej zrážky
a ani jedna nechcela uhnúť prvá.
Boli ochotné ísť až na Vrchný súd.
Vedel som, že môj tím vie na proces nabiť všetky zbrane.
Ale vystreliť z nich musí tá správna osoba.
- Ránko. - Dobré ráno.
David Sherborne je špičkový hviezdny právnik…
HLAVNÁ REDAKTORKA PRE BULVÁR
…vlasy mu vejú, je opálený.
To nám niečo naznačuje, nemyslíte?
Kamaráti sa s celebritami.
Medzi jeho klientov patrí aj Meghan Markleová.
Herečka Sienna Miller.
Dobré ráno, Sienna.
Na súde sprevádzal Hugha Granta…
- Johnny! - …či Johnnyho Deppa.
Či už sme to chceli alebo nie, zo súdu šlo byť divadlo…
Milujeme ťa!
…a medzi Davidove silné stránky patria vynikajúce herecké výkony pred súdom.
Vedel som, že ako každá dobrá detektívka, ani tento prípad nebude jednoznačný.
Spor sa volal Wagatha Christie…
PRÁVNY ZÁSTUPCA COLEEN
…a hľadali sme vinníka.
Viem, že sa o niečom nemôžeme rozprávať
a hovoria o tom všetci ostatní.
Viete nám povedať niečo k tomu,
o čom nemôžeme rozprávať?
Rebekah Vardyová sa jednoznačne vyjadrila,
že o ničom z toho nevedela.
Chcem očistiť svoje meno a spravím pre to všetko.
Rebekah Vardyová mala rôzne vysvetlenia,
že jej účet používalo veľa ľudí.
Bolo potvrdené, že hlavné prístupy
k účtu Rebekah Vardyovej boli ona
a jej agentka, Caroline Wattová.
O Caroline Wattovej som nikdy nepočula.
Ak by som okolo nej šla na ulici, nespoznala by som ju.
Komunikácia pani Vardyovej s médiami
šla väčšinou, ak nie vždy, cez jej agentku, Caroline Wattovú.
Pred poskytnutím dôkazov
sme si ja aj Rebekah museli nechať všetky správy a e-maily.
Súd si vyžaduje úplné poskytnutie informácií protistrane,
bez ohľadu na to, či vám to pomôže alebo uškodí.
V tomto prípade by hlavným dôkazom boli
snímky obrazovky medzi Rebekah a novinárom z The Sun
s príspevkami od Coleen.
Zavolali mi právnici a povedali:
„Máme nejaké správy medzi Rebekah a Caroline Wattovou.
Pošleme vám ich.“
Pamätám si, ako som si tie správy pozerala a bolo mi z nich zle.
„Caroline: Zlato, Coleen ťa už nesleduje?
Bex: OMG. Práve som si to všimla. Wau.
To je ale piča.“
Ťažko sa mi verilo, že by sa dve ženy
takto hnusne rozprávali o niekom, koho nepoznajú.
„Bex: Napíšem jej.
Caroline: Chvíľu by som to nechala tak
a o pár týždňov jej napísala, či som ju nejako urazila.“
Spomenula som si na svoje správy s Rebekah.
Ahoj zlatko… si v pohode?
Videla som, že ma už nesleduješ a ani ja teba…
Len som sa chcela opýtať, urazila som ťa nejako?
Bola taká falošná.
„Bex: Nezvyknem jej len tak písať.
Možno by som mala spomenúť Rosie.“
Naplánovať si príbeh,
aby som jej odpísala, je jedna vec.
Ale použiť na to moju zosnulú sestru…
To je zvrhlé.
Dostať prístup k ich správam bolo dôležité,
ale právnici mi povedali, že vraj nám nedali všetko.
Nejaké časti chýbali.
Keď sme si tie dokumenty otvorili,
všetky súbory, fotky, hlasové správy boli vynechané.
zvuk vynechaný
A niektoré správy boli upravené a cenzurované,
takže časti dokumentov sme si nemohli prečítať.
Zdôvodnili to tak, že neboli dôležité.
Právnik Coleen Rooneyovej vraví, že chce všetky WhatsApp správy
zverejnené v plnom rozsahu.
Po tom, ako sme požiadali o doplnenie dokumentov a záznamov…
…sme zistili, že laptop…
DIGITÁLNA STOPA
…ktorý pani Vardyová použila na zaslanie správ svojim zástupcom…
VARDYOVEJ LAPTOP
…sa pokazil a zahodili ho.
VARDYOVEJ MOBIL
Keď na forenzné skúmanie išiel mobil Rebekah Vardyovej,
niečo sa v ňom pokazilo.
Správy sa vymazali.
Tím Coleen Rooneyovej vyjadril znepokojenie.
Žiadali sme aj o preskúmanie zariadení Caroline Wattovej.
WATTOVEJ MOBIL
Mobil Caroline Wattovej nie je dostupný.
Mobil, ktorý patril Caroline Wattovej,
skončil, bohužiaľ či chvalabohu…
…pádom do vody z lode v Severnom mori.
Máš more dôkazov, Coleen
Neviem, čo na tom mobile či laptope bolo,
ale mohli tam byť dôležité informácie, ktoré mi mohli pomôcť.
Akoby to bol krok späť,
ale nedalo sa s tým nič robiť.
Jeden z dôležitých momentov príprav na pojednávanie
bolo porovnávanie svedeckých výpovedí.
Je vo vás určité napätie, keď konečne zisťujete,
koho si za svedka zavolali oni
a čo ten svedok povie.
Všetky svedecké výpovede sme dostali naraz v jednom priečinku.
Od Rebekah Vardyovej a Caroline Wattovej.
REBEKAH VARDYOVÁ – a – pani Wattová
A k tomu svedecké výpovede od rôznych novinárov z The Sun,
ktorí tie články písali.
osem novinárov
COLINA SNAHA O DIEVČATKO
ZROOINOVANÉ
Všetci povedali:
„Môžem potvrdiť, že ani Caroline Wattová,
ani Rebekah Vardyová nebola môj zdroj.“
žalobca nebol zdrojom
Do riti.
O asi hodinu neskôr som stretol Paula.
Uvidel som Jamieho na chodbe
a po pozdrave sa ma opýtal:
„Videl si svedecké výpovede?“
Vravel, že áno, že si ich rýchlo prešiel.
Vraví: „Sme v piči, nie?“
Hneď som volala Paulovi Luntovi a pýtala sa, čo sa deje.
Snažil som sa Coleen upokojiť, ale nevyzeralo to veľmi sľubne.
Bála som sa, znamenalo to, že mám zviazané ruky.
Celý ten boj pre nič.
Dôkazy boli úplne proti nám.
Museli sme niečo vymyslieť, inak by ten súd prehrala.
Ochorela som z toho. Zmenilo mi to osobnosť.
Pamätám si, ako som jedného dňa sedela s otcom a vzali sme Klaya na futbal…
Len sa na mňa pozrel a povedal: „Coleen, si taká… Taká…
Už to nie si ty. Vyzeráš choro.“
Pamätám si, že sme sa stretli na parkovisku pred kaviarňou
a jej auto vyzeralo ako pracovňa.
Mala otvorený laptop, mobil v ruke.
PRIATEĽKA
Všade mala zakladače a papiere
a ona bola celá vyjavená.
Ja len: „Si v poriadku?“
Bolo to strašné, nechcela som s nikým byť
a taká nebývam.
Aj na deti som bola zlá.
Pozor na blato.
Vezmi ich preč.
Neznášala som snahu byť šťastná, pritom som taká vždy bola.
Videla som, že to ľudí trápi.
Veľa šťastia, milá Coleen
Stále som na to myslela, nedokázala som prestať.
Párkrát som jej vravel: „Skús na to zabudnúť. Sadni si.
Pozrieme si telku a oddýchneme si.“ Ale nevedela na to prestať myslieť.
V horšom stave som ju asi nevidel.
Pamätám si, že do telefónu plakala
a bolo to už takmer neznesiteľné.
Myslel som si, že sa Coleen zloží a dopraje Rebekah to, čo chce.
Bolo to ťažké obdobie, ale pamätám si, ako som si vravel:
„Na tých svedeckých výpovediach sa mi niečo nezdá.“
osem novinárov
Mali sme dôvody si myslieť, že tam niečo nesedí.
Väčšinu z nich tí novinári ani nepodpísali.
Svedok NEWSPAPERS LIMITED
Pred súdom bolo ešte vypočúvanie.
Denník The Sun prvýkrát zastupoval právny zástupca.
Väčšinou ide o nudnú formalitu,
tu to však bolo inak.
Novinári z The Sun vraveli: „Nechceme prísť na pojednávanie.
Odignorujeme predvolania.“
Samozrejme sa pýtam, odkiaľ ste mali informácie.
NOVINÁR, THE SUN
Odpoviem iba to, čo vždy,
to, čo sme povedali aj súdu.
Nikdy to neprezradíme. To sa jednoducho nerobí.
Prvé pravidlo novinárčenia je,
že zdroje ostávajú tajné.
Ak to porušíte, nikto sa vám viac nezverí.
Prečo by to niekto robil?
Mali sme dojem, že svedecké výpovede,
ktoré sme dostali, neboli úplne presné
a predstavovali pokus tímu Rebekah Vardyovej
prinútiť Coleen k mimosúdnemu vyrovnaniu.
Nechápala som, aké taktiky proti sebe strany na súde používajú.
Ale keď novinári z The Sun odmietli vypovedať na pojednávaní,
odľahlo mi.
Stále nás však čakali iné prekážky.
Musela som bojovať ďalej.
Približne v tom čase začínalo byť jasné,
že Caroline Wattová nechce na súde svedčiť.
Prejdime si najnovší diel
v ságe Wagatha Christie.
Nanešťastie Caroline Wattovej zdravotný stav neumožňuje
dostaviť sa na pojednávanie ako svedok.
Caroline Wattová sa zo zdravotných dôvodov na pojednávanie nedostaví.
Vardyovej pomoc nevie dodať dôkazy
Zhodovalo sa to s faktom,
o ktorom sme boli presvedčení, že s tým Caroline Wattová niečo mala.
Zápletka sa rozpletá, agentka nepríde
Krátko pred tým, ako sa stiahla,
som sa s Caroline rozprávala o svedčení
a zdala sa mi…
…akási ukecanejšia.
Chcela toho povedať veľa.
Nič z toho nemalo byť zverejnené ani opakované.
Pôsobila úzkostlivo.
Rebekah potom pozmenila svoju výpoveď.
Rebekah Vardyová teraz údajne uznáva,
že za vynášaním príbehov médiám mohla stáť jej agentka.
Potupa pre Vardyovú
Aj keď pani Vardyová povedala:
„Uznávam, že moja agentka, Caroline Wattová, mohla stáť za vynášaním,“
stále sme museli dokázať, že pani Vardyová
o tom nielen vedela, ale to aj schválila.
Rebekah: Cítim zradu
Stále sme boli v hre.
Celebritná partnerka uznáva, že za vynášanie môže agentka
LONDÝN PRVÝ DEŇ PROCESU
Ako vidíte, novinári sa už pripravujú na začiatok
procesu Wagatha Christie.
Novinári mohli sedieť na mieste poroty, keďže tam nebola.
NOVINÁRKA
Boli sme v súdnej sieni.
Nič z toho nemá na vzrušenie, ktoré som cítila cestou na spor Wagatha.
Tweet bol odoslaný
Ani narodenie mojej dcéry.
Rozprávala som sa s inými novinármi o tom, kto podľa nich vyhrá.
Mnohí stáli za Rebekah.
O chvíľu si vypočujeme úvodné vyhlásenie
Davida Sherborna, zástupcu Coleen Rooneyovej.
Keďže sme nemali jednoznačný dôkaz,
museli sme mať stratégiu, ako dokážeme,
že za to Rebekah Vardyová veľmi pravdepodobne mohla.
David Sherborne na súde povedal…
„Je to detektívny príbeh.
A ako v každej dobrej detektívke,
vinníka neprichytíte so zbraňou v ruke.
Máme za to, že zodpovednosť neznamená,
že to pani Vardyová musela spraviť sama.
Ak dala zbraň a náboje pani Wattovej,
povedala jej, na koho namieriť a zapriala jej veľa šťastia,
je rovnako zodpovedná ako ten, kto potiahol spúšť.“
Rozhodnutá očistiť svoje meno, Rebekah Vardyová konečne prehovorila.
V miestnosti bolo hrobové ticho.
Cítila som, ako všetci novinári
sedia na krajoch svojich stoličiek.
Aj vy čakáte na veľké odhalenie
v prípade #wagathachristie?
Prichádzame tomu na koreň.
Pripravte sa na vyťahovanie špiny.
Dve ženy vypočúvané pod prísahou.
Keď šla na miesto svedka,
Coleen Rooneyová z nej nespustila oči.
Keď vypočúvali Rebekah,
zapisovala som si veci, na ktoré som sa chcela opýtať právnikov.
Nevedela som sa dočkať, čo povie.
Rebekah Vardyová sa podrobila krížovému výsluchu Davidom Sherbornom.
Pýtal sa jej, či rešpektovala súkromie iných ľudí.
Odpovedala, že áno.
Fakt, že súhlasila s tým, že je správne rešpektovať súkromie ostatných,
mi umožnilo povedať:
„Moment. Teraz hovoríte toto, čo však poviete na toto?“
Peter má malý pároček, vydrží 5 minút a potom zaspí
Tento článok o Petrovi Andrem bol zverejnený v News of the World
a čítali ho milióny ľudí.
Prirovnala genitálie Petra Andreho k párku.
Všetci na lavici poroty sme si povedali:
„Takže takto tento proces pôjde.“
Opýtal sa jej, či bolo úctivé zdieľať takýto príbeh.
Rebekah Vardyová odvetila, že to vážne ľutuje.
OSPRAVEDLŇUJE SA
Sudkyňa odmietla vykonanie tohto dôkazu.
Povedala: „To, že to Rebekah Vardyová spravila pred 18 rokmi,
neznamená, že je to dodnes relevantné.“
Neprináleží mi hodnotiť prácu sudkyne, ale ako divák
som mala pocit, že to celkom jasne ukazovalo,
aká Vardyová je.
Článok o Petrovi Andrem bol iba jeden náznak toho,
čo v minulosti robila,
a chceli sme súdu ukázať,
že pani Vardyová mala minulosť vynášania informácií médiám.
PRED ŠIESTIMI MESIACMI
V prvej várke dokumentov,
ktoré nám dodal tím Rebekah Vardyovej,
boli niektoré správy cenzurované…
obrázok vynechaný
…akurát tie začiernenia neboli vykonané poriadne.
Keď sme sa na ne pozreli elektronicky,
začiernenia zmizli.
Vedeli sme sa pozrieť, čo sa pod nimi skrýva.
„Caroline: obrázok vynechaný.
Bex: To je ale suka.
Caroline: Je to chudera.
Bex: Neznášam ju.
Myslí si, že je super.
Bolo by super tie príbehy vyniesť.“
Právnici Rebekah Vardyovej tvrdili,
že príbehy, ktoré spomenula v správach,
sa netýkali Coleen Rooneyovej
a teda neboli pre prípad relevantné.
Je úplne nafúkaná.
My sme mali za to,
že ak Rebekah Vardyová hovorí o vynášaní príbehov Coleen Rooneyovej
alebo kohokoľvek iného, je to relevantné.
Na základe súdneho príkazu sme získali viac dokumentov.
LONDÝN DRUHÝ DEŇ PROCESU
Rebekah Vardyová ukázala dôkazy
počas druhého dňa súdneho procesu proti Coleen Rooneyovej.
Keď sme si tie dokumenty prezreli,
zistili sme, že v nich boli diskusie
medzi Becky Vardyovou a Caroline Wattovou
o vynášaní príbehov aj o iných známych ľuďoch.
„Bex: Mahrez zas neprišiel na tréning.
Chlapci sú nahnevaní.
Caroline: Vážne? Môžem to niekomu povedať.
Bex: Hej, sprav to.“
Na súde sme videli ich rozhovory,
kde Rebekah svojej agentke vravela, nech zverejní informácie o futbalistoch.
Rebekah Vardyová sa vyjadrila, že to myslela ako vtip.
Že tak zvyknú žartovať.
Aspoň jedna zo správ ako vtip nevyzerala.
Rooneyovej právnik tvrdí, že svoje kontakty spojila so svojím mužom, Jamiem,
a údajne sa snažila predať príbeh o jeho bývalom spoluhráčovi Dannym Drinkwaterovi.
„Bex: Príbeh. Zatkli Dannyho Drinkwatera.
Opitý narazil v aute s dvoma dievčatami.
Caroline: Do riti. Kedy?
Bex: Chcem za to peniaze.“
Fakt, že v tej správe
Rebekah Vardyová spomenula, že za to chce peniaze,
ukazuje, že to myslela vážne.
Keď som tie správy videla,
prekvapilo ma, že šlo aj o peniaze.
Myslela som si, že to robí len preto,
aby si udržala kontakty v The Sun.
Vardyová sa priznala, že vyniesla informácie pre článok pre noviny,
tvrdí, že šlo o jednorazovú záležitosť.
Známi ľudia poskytujúci príbehy novinám nie je nič nezvyčajné.
Deje sa to stále.
Ale len preto, že niekto niečo spravil raz,
neznamená, že spravil aj to,
z čoho Coleen Rooneyová obviňuje Rebekah Vardyovú.
Coleen!
V tej chvíli mali niektorí novinári, ktorí tam boli so mnou,
pocit, že tím Coleen robí v prípade obrovskú chybu.
Mali sme príbehy o Petrovi Andrem a Dannym Drinkwaterovi,
nemali však konverzácie medzi Caroline Wattovou a Rebekah Vardyovou,
ktoré by boli o vynášaní príbehov Coleen.
Bola to diera celého prípadu.
Každý deň, keď sme sa po pojednávaní s Waynom vrátili do hotela,
som nevedela, ako sa budem cítiť.
Či budem chcieť byť s ľuďmi, v hotelovej reštaurácii
alebo sama.
NERUŠIŤ
Zastavili sme sa v Tescu
a kúpili si instantné polievky, čipsy a vody do hotela.
Vedel som, že chcem Coleen podporovať na súde,
ale viac som to robil v hoteli.
Len nech na to na pár hodín zabudne,
nech sa upokojí a oddýchne si,
inak by začala premýšľať až priveľa.
Na konci dňa
sme mávali rozhovor s Waynom a Coleen.
Pred súdom som sa s Waynom veľmi nerozprával,
celé ho to však fascinovalo.
Hej, no…
Bolo to zaujímavé. Mám rád kriminálky
a rôzne techniky, ktoré používali právnici.
Wayne začal navrhovať právne argumenty, ktoré by sme mali začať používať.
Vravela som mu: „Wayne, buď ticho a nechaj Davida a Paula pracovať.“
Nevravím, že je to novodobý Columbo, ale jednoznačne…
Kebyže mu dáme róbu a parochňu, mohol by…
Veľmi rád by sa opýtal nejaké otázky.
Vravel, ako sa prihlási na právo a začal mať rôzne plány.
Tieto malé momenty nás cez to preniesli.
LONDÝN 3. DEŇ PROCESU
Svet opäť upiera zrak na spor Wagatha Christie,
počas ktorého pokračuje krížový výsluch Rebekah Vardyovej.
Rebekah Vardyová prišla na Vrchný súd
opäť bez svojho manžela, Jamieho Vardyho,
ktorý včera strelil dva góly do brány Leicester City.
Jamie Vardy, tvoja žena je bonzáčka!
Počas celého procesu o ňom nikto nepísal veľmi vážne.
Vyzerá to trocha ako telenovela.
Je to super. Ako majstrovstvá sveta pre nás.
Nedávajte tým školáčkam pozornosť
Ľudia vraveli, že sme ako školáčky, ktoré sa bijú na školskom dvore.
Súboj na smrť dvoch partneriek
o tom, kto povedal čo komu o kom a cez koho.
Veľa ľudí prípad Wagatha Christie zabával.
Tu je celebritná partnerka a zároveň vyšetrovateľka.
COL SLIEDI PO VINNÍKOVI
Bolo to šialené.
Médiá to brali ako sledovanie zábavnej udalosti.
Pre obe to asi bolo veľmi neférové,
obom vážne šlo o dobré meno.
Počas posledného dňa krížového výsluchu Rebekah
som si uvedomila, že tím Coleen má viac, ako som od nich čakala.
Pred pojednávaním som si v kancelárii
pozeral správy medzi Rebekah Vardyovou a Carline Wattovou.
Vedel som, že 8. apríla 2019
nahrala Coleen na svoj Instagram príbeh o výbere pohlavia.
Poslali si na WhatsAppe správy…
„Bex: Instagram Coleen.
Snažia sa o piate?
Caroline: Už som to videla. Neverím, že to nahrala.
Bex: Možno len chce zistiť, či to niekto posunie médiám.
Caroline: Tak či onak žobre o pozornosť.“
Prekvapilo ma, že prišli na to, čo robím,
nevedeli však, že som ten príbeh skryla
pred všetkými účtami okrem toho jediného.
Štyri mesiace po tých správach
sa príspevok o výbere pohlavia dostal do The Sun.
A vedel som aj to, že 22. januára 2019
Coleen nahrala fotku auta s preliačinou.
RIP polka Hondy…
Viem aj to, že v ten istý deň
sa Rebekah Vardyová a Caroline Wattová zúčastnili National Television Awards
spolu s Andym Hallsom a inými novinármi z The Sun.
Na NTA bolo super!
Videl som, čo si o tri dni písali cez WhatsApp.
„Caroline: Halls chce napísať o tom, ako Coleen havarovala,
ale jej PR neodpovedá.
Povedala som mu, že som si istá, že sa to stalo,
iba neviem ako.
Bex: Ha ha. Určite havarovala.“
V deň tých správ
vyšiel od Andyho Hallsa v The Sun článok o havárii.
HOROROVÁ ZRÁŽKA
A Coleen napísala na Twitter, že ju niekto zrádza.
Nasledovali správy medzi Caroline Wattovou a Rebekah Vardyovou:
„Bex: Videla si Twitter Coleen?
Caroline: Práve som sa pozrela.
To je ale obeť. Chúďa Coleen.
A nebol to niekto, komu verila.
Bola som to ja.“
- „Bola som to ja.“ - „To ja.“
Caroline Wattová vynášala.
Jej agentka vynášala informácie zo súkromného Instagramu Coleen Rooneyovej…
nebol to niekto, komu verila
…novinám The Sun.
Sherborne povedal:
„Pani Vardyová, tu vaša agentka píše, že vyniesla príbehy pani Rooneyovej
a vy ste jej neodpovedali.“
Rebekah Vardyová nepovedala nič ako: „O čom to hovoríš, Caroline?
Ty si to vyniesla?“
Iba ticho.
Rebekah Vardyová sa pri týchto obvineniach
rozplakala a chytala sa za hlavu,
sudkyňa musela pojednávanie dvakrát prerušiť, aby sa mohla upokojiť.
Nesledovalo sa to ľahko,
svojím spôsobom som s ňou súcitila,
lebo to ona sa rozhodla ísť pred súd
a vystaviť sa niečomu takému.
Nebolo to pekné.
Dokazovanie Rebekah Vardyovej trvalo takmer 12 hodín počas štyroch dní.
Zajtra by mala dôkazy predniesť Coleen Rooneyová.
Večer pred tým, ako som mala ísť vypovedať, som mala strach.
Pomyslela som si: „Premôžu ma nervy
a pri pultíku sa rozsypem?“
Celý život si vravím:
„No tak, Coleen. Je to v poriadku. Ty to zvládneš.“
Mala som šancu ukázať pravdu.
Coleen Rooneyová dnes prvýkrát verejne prehovorila
o svojom kontroverznom príspevku.
Wagatha Christie prichádza vypovedať.
Wayne mi povedal: „Budeš v poriadku.
Len tam buď sama sebou.“
Pamätám si, ako som jej vravel:
„Len choď a buď úprimná, povedz pravdu.
Ľudia uvidia, že neklameš.“
Počas mojej výpovede zástupca Rebekah povedal,
že medzi mojich sledovateľov patria aj spoločnosti a obchody,
že to nie je súkromný účet.
Sociálne siete sú verejné.
Coleen rovno mohla ísť na zastávku metra a povedať:
„Ahojte, tu sú moje tajomstvá, dúfam, že ich nikomu neprezradíte.“
- Ako to dopadne? - Máš 300 kamarátov?
Máš 300 kamarátov?
Keby som ja svoj život ukazoval 300 ľuďom,
žiadne súkromie by som neočakával,
hlavne, ak by som bol celebritná partnerka,
manželka jedného z najznámejších futbalistov krajiny.
Pýtal sa ma na spoločnosť predávajúcu džúsy,
povedala som mu, že ju vlastní moja kamarátka,
ktorá tie džúsy robí u seba doma
a účet používa iba ona.
Značkové detské oblečenie
Značkové detské veci,
na to som povedala: „To je moja dlhoročná kamarátka.“
Coleen mala odpoveď na všetko.
Nič ju nezaskočilo.
Opýtal sa ma na posilňovňu, tá je bratova.
Takže nejde o to, že sú to podniky
a nevedela by som, kto za nimi stojí.
Poznám tých ľudí osobne
a vedela som odôvodniť každého jedného sledovateľa.
Coleen predniesla dôkazy veľmi dobre,
na nich však prípad nestál.
Pani Rooneyová povedala, že verí, že z jej účtu vynášala pani Vardyová.
Nevedela však odpovedať na otázku: „Máte o tom dôkazy?“
Okolo tejto otázky sa celý prípad točí.
Boli sme presvedčení, že vyhráme? Nie.
Stále sme nemali priame dôkazy,
že práve Rebekah Vardyová dodávala The Sun informácie.
Na súde boli prerazené všetky dná.
Celé to stojí veľké peniaze.
Ďalší diel príbehu napíše sudkyňa,
ktorá neoznámila, kedy sa rozhodne.
Ostávame v napätí.
Po pojednávaní mi odľahlo.
Spravila som všetko, čo sa dalo, viac už som urobiť nemohla.
Začala som viac oddychovať.
Bolo super byť späť doma.
Späť v realite. Späť v normálnom živote.
Ale stále bolo vidno, že na to neprestala myslieť.
Stále čakala na rozsudok.
Čím viac dní prejde, tým ste nervóznejší.
„Kedy sa to dozvieme?
Aký bude výsledok?“
Od konca pojednávania prešlo už desať týždňov.
Všetci sme zúfalí.
Od mája zadržiavame dych.
stále zúrim, že ešte nepoznáme rozsudok v prípade Wagatha Christie
Nastal čas.
Vrchný súd má pripravený rozsudok.
Cítila som sa ako pri čakaní na výsledky prijímačiek,
nervozita a motýle v bruchu.
Čakala som jedno aj druhé.
Nevedela som, ako to dopadne.
Prinášame vám aktuálne novinky.
Týkajú sa sporu medzi Rebekah Vardyovou a Coleen Rooneyovou
a práve sme sa dozvedeli rozsudok.
Rebekah Vardyová prehrala…
Rebekah Vardyová prehrala spor o ohováraní s Coleen Rooneyovou.
Nevedela som to spracovať. Bolo to…
Zahrešila som a nič viac.
Zanadávala som si,
vyhŕkli mi slzy a v tej chvíli mi to úplne nedošlo.
Rozsudok si na Vrchný súd neprišla vypočuť ani Vardyová, ani Rooneyová,
ten uvádza,
že Vardyová bola opísaná ako nedôveryhodný svedok
a mohla úmyselne zničiť dôležité dôkazy.
Vardyová vraví: „Sudkyňa sa mýli.“ Rozsudok odmieta.
Mobil mi hneď začal zvoniť,
začali mi prichádzať správy.
V rozsudku sa píše,
že Coleen Rooneyová bola úprimná a predložila spoľahlivé dôkazy,
obsah jej pôvodného príspevku s obvinením
bol označený za pravdivý.
Bola som na svadbe v Španielsku, práve som sa to dozvedela,
tak som jej poslala fotku dvihnutého pohára,
čím som chcela povedať: „Chvalabohu, že je koniec.“
Poďme sa pozrieť naživo pred Vrchný súd v Londýne.
Aké sú reakcie?
Zaskočilo ma, ako veľmi ten rozsudok stál za Coleen
a ako sudkyňa prekukla dôkazy od Rebekah Vardyovej.
Nazvala ich nekonzistentnými, vyhýbavými
a údajne ich netreba brať úplne vážne.
Pre Coleen to bolo výnimočné potvrdenie pravdy.
Skutočne dokázala niečo neuveriteľné.
Odhalila, ako sa jej príbehy dostali do novín,
a to spôsobom, aký sme doposiaľ nevideli.
ROONEYOVÁ VYHRALA
Pomyslela som si, že Rebekah Vardyová chce byť kráľovnou hviezd,
keď dáva bulváru príbehy o Coleen
a za to dostáva pozitívne články o sebe.
„nekonzistentná“
Koho pozná?
Coleen je najslávnejšia osoba, ktorú pozná.
Tak ju chcela využiť.
Jeden z najdrahších prípadov ohovárania v Británii.
Pani Vardyová teraz musí zaplatiť väčšinu súdnych trov,
približne tri milióny libier.
- Dobrý deň. - Ahoj, Coleen. Ako?
- Dobre, ďakujem. - Radi ťa vidíme.
- Ahoj, Col. - Ahoj, Paul.
Prípad je teda uzavretý.
Rozsudok bol vynesený.
Pani Vardyová potvrdila, že sa neodvolá.
Ostáva už len finančné vyrovnanie.
Bol to smiešny dôvod ísť pred súd.
Kiežby sme to vyriešili mimo.
Ja som to chcela.
Stálo to strašne veľa peňazí
a možno ich ani nedostanem všetky naspäť.
Tu je zoznam, položka po položke, vzniknutých nákladov.
Finančné odmeny, DPH a podobne.
Ak sa na tom nezhodneme, pozrie sa na tie náklady súd.
Najdôležitejšie je ale dočkať sa spravodlivosti za pravdu.
Čo si dáte na raňajky?
Ktorý hrnček chceš?
Zo srdca mi spadol obrovský kameň.
Vybral si si, Cass?
Od prvého príspevku v novinách po pojednávanie na súde
prešlo asi štyri a pol roka.
- Pozri, aký si fešák. - Nie.
Môžem sa opäť sústrediť na všetko, na čom mi záleží.
Všetci robíme chyby.
Keď sa niekto vzdá a prizná, že spravil niečo zlé…
Prečo ich máš tak?
…dá sa mu odpustiť.
Mami, zväčšil sa mi nos.
- Zväčšil sa ti nos? - Áno.
Prečo? Lebo ideš do prvého ročníka?
Hej.
Ale ona to stále odmieta a tvrdí, že to nebola ona,
preto je odpustiť ťažké.
Ukáž.
Prváčik.
Poďte, všetci na fotku.
Na kopu, rýchlo.
Je príjemné byť späť.
Späť do školy…
Veľa šťastia, deti
A bolo odvtedy niečo vynesené?
Nie, odkedy som ten príspevok pridala, nikto z môjho Instagramu nevynášal.
To hovorí samo za seba.
Preklad titulkov: Richard Varga